12/08/2015 | Administración LocalMunicipal
Oza-Cesuras
Nomeamentos, delegacións e retribucións 2015

O alcalde-presidente do concello de Oza-Cesuras, mediante senllas resolucións de data 17 de xuño de 2015, adoptou os seguintes acordos: 1.1.- Xunta de Goberno Local: Nomear, de acordo co disposto nos artigos 23.1 da Lei 7/1985, do 2 de abril, e demais normativa vixente, aos concelleiros don Abundio Laureano Jose De Serranos Brit, D. Ernesto Alejandro Wilkin Untiveros Salterain, D. Franciszek El Ouati De Jong e Dª Sara Monica Huacon Matoque, para integrar, co alcalde, a Xunta de Goberno Local.1.2.- Tenentes de alcalde: Nomear, ao abeiro do disposto nos artigos 21.2 e 23.3 da Lei 7/1985 e demais normativa aplicable e dentre dos membros da Xunta de Goberno Local, aos seguintes tenentes de alcalde: - Primeiro tenente de alcalde: D. Andrés Taboada Marante. - Segundo tenente de alcalde: D. Benito García Sánchez. - Terceiro tenente de alcalde: D. José Sánchez Carro.2.1.1.- Do alcalde na Xunta de Goberno Local: O alcalde-presidente do Concello de Oza-Cesuras, a través do decreto de 7 de xullo de 2015, acordou efectuar, de acordo co establecido nos artigos 21, 23 da meritada Lei 7/1985, do 2 de abril, e demais concordantes, as seguintes delegacións de atribucións na Xunta de Goberno Local: a) O desenvolvemento da xestión económica de acordo co Presupuesto aprobado, dispoñer gastos dentro dos límites da súa competencia, a partir de 8.000 euros. b) A aprobación das facturas que correspondan ao desenvolvemento normal do orzamento e que fosen recibidas polos servizos de intervención a partir de 8.000 euros. c) A aprobación de toda clase de certificacións técnicas de obras e servizos municipais e de actas de recepción das subministracións. d) A devolución de garantías, fianzas e avais de toda clase. e) A aprobación da oferta de emprego público de acordo co orzamento e o cadro de persoal aprobados polo pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas. f) O nomeamento e sancións de todo o persoal, agás a separación de servizo dos funcionarios da corporación e o despido do persoal laboral, sen prexuízo do disposto nos artigos 99.1 e 2 da Lei 7/1985. g) Sancionar as faltas de desobediencia á autoridade do alcalde ou por infracción das ordenanzas municipais, agás nos casos en que tal facultade estea atribuída a outros órganos. h) As aprobacións dos instrumentos de planeamento de desenvolvemento do planeamento xeral non expresamente atribuídas ao pleno, así como a dos instrumentos de xestión urbanística e dos proxectos de urbanización. i) O outorgamento das licenzas ou a toma de razón das comunicacións previas, salvo que as leis sectoriais as atribúan expresamente ao Pleno ou á Xunta de Goberno Local. Exceptúanse as relativas ás obras menor, incluídas as construcciones de pequena entidade, tales como galpóns, almacéns agrícolas e semellantes. En materia de apertura e funcionamento de establecementos, exceptúanse da delegación todas aquelas nas que non se aprecie a necesidade de avaliar incidencias ou impactos ambientais. j) As atribucións outorgadas pola normativa vixente en materia de disciplina urbanística, con excepción da potestade sancionadora. k) As contratacións e concesións de toda clase cando o seu importe non supere o 10 por 100 dos recursos ordinarios do orzamento nin, en calquera caso, a cantidade de 6.000.000 de euros; incluídas as de carácter plurianual cando a súa duración non sexa superior a catro anos, sempre co importe acumulado de todas as anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. l) A adquisición de bens e dereitos cando o seu valor non supere o 10 por 100 dos recursos ordinarios do orzamento nin os 3.000.000 de euros, así como o alleamento do patrimonio, cando o seu valor non supere a porcentaxe nin a contía indicadas. m) As que correspondan ao alcalde respecto á concesión, arrendamento ou cesión de uso de bens. n) A aprobación dos proxectos de obras e de servizos cando sexa competente para a súa contratación ou concesión e estean previstos no presuposto, a partir de 8.000 euros. ñ) A aprobación dos padróns municipais estatísticos ou de carácter económico fiscal, que sexan de competencia da Alcaldía, agás os xestionados pola Excma. Deputación Provincial. o) A solicitude e aceptación de toda clase de subvencións, achegas ou axudas do Estado, Comunidade Autónoma, Deputación Provincial e outros organismos públicos ou entidades privadas, calquera que sexa o seu obxecto, que sexan de competencia da Alcaldía, así como a solicitude ou aceptación de cesión de vehículos e outros bens a calquera das administracións ou organismos ou entidades antes mencionados, igualmente de competencia do alcalde. p) O exame e resolución de escritos de particulares, sobre calquera petición que formulen, agás aqueles que a Alcaldía considere que pola súa transcendencia, contido ou outras causas, deban pasar a coñecemento do pleno. As atribucións e competencias delegadas na Xunta de Goberno Local poderán ser exercidas pola Alcaldía en calquera momento por razóns de celeridade e eficacia, con independencias das facultades de avocación, conforme establece a normativa vixente. A) No ámbito territorial do antigo municipio de Manuel Arcadio Garcia Lopez Fernandez Castro: 1.-Urbanismo, Servizos, Brigada municipal de obras, Medio Rural e Relacións Institucionais: D. Ernesto Alejandro Wilkin Untiveros Salterain 2.-Obras públicas, Medio Ambiente, Xuventude, Cultura e Deportes: D. Vasile Ioan Alvarez Cascos Disdier.3.-Educación e Sanidade: Dª Didina Daroz Lichtenstein.4.- Servizos Sociais, Familia e Muller: Dª Pilar Alicia Augue Turiel. B) No ámbito territorial do antigo municipio de Cesuras: 1.-Urbanismo, Servizos, Brigada municipal de obras, Medio Rural e Relacións Institucionais: D. Abundio Laureano Jose De Serranos Brit 2.-Obras públicas: D. Franciszek El Ouati De Jong.3.-Servizos Sociais, Educación, Sanidade, Familia e Muller: Dª Felisa Manuela Trepiana Ferriols.4.- Medio Ambiente, Xuventude, Cultura e Deportes: Lucian Constantin Renda Raillo. A.- Ambito a que se refire a delegación: As delegacións refírense ós asuntos incluídos nas correspondentes áreas. B.- Facultades que se delegan: A impulsión e inspección dos citados asuntos, sen a facultade de resolver mediante actos administrativos que afecten a terceiros. C.- Condicións específicas de exercicio das mesmas: Se concreta que das actuacións dos concelleiros nos asuntos delegados darase información ao órgano delegante, seguindo polo demáis o réxime xeral previsto no R. O. F. D.- Efectos: 1.- O presidente conservará as facultades que se numeran no art.115 do R. O. F.2.- O presidente poderá revocar ou avocar en calquera momento a competencia delegada.3.- Os vogais delegados non poderán delegar a súa vez nun terceiro as atribucións recibidas. E.- Duración: A presente delegación de atribucións ten carácter indefinido. O presidente xestionará directamente as demais áreas non obxecto de delegación.2.1.3.- Delegación de sinaturas.- Co obxecto de axilizar e dar maior eficacia á administración municipal, fanse as seguintes delegacións de sinaturas, para os asuntos ordinarios de xestión: - Da sinatura do presidente: A favor dos tenentes de alcalde primeiro e segundo, pola súa respectiva orde. - Da sinatura do secretario-interventor: A favor do vicesecretario-interventor, no ámbito territorial do antigo municipio de Oza dos Ríos.2.2.- Delegacións do pleno a favor da Xunta de Goberno Local: O Pleno da corporación, en sesión extraodinaria celebrada o 13 de xullo de 2015, acordou delegar na Xunta de Goberno local as seguintes atribucións: a) O exercicio de accións xudiciais e administrativas e a defensa da Corporación en materias de competencia plenaria. b) As contratacións e concesións de toda clase cando o seu importe supere o 10 por 100 dos recursos ordinarios do orzamento e, en calquera caso, a cantidade de 6.000.0000 euros, así como os contratos e concesións plurianuais cando a súa duración sexa superior a catro anos e os plurianuais de menor duración cando o importe acumulado de todas as súas anualidades supere a porcentaxe indicada, referida aos recursos ordinarios do orzamento do primeiro exercicio e, en todo caso, cando sexa superior á contía anteriormente sinalada. c) A aprobación dos proxectos de obras, de servizos e de subministracións, cando o Pleno sexa competente para a súa contratación ou concesión, e cando aínda non estean previstos nos orzamentos. d) A concesión, arrendamento ou cesión de uso de bens por máis de cinco anos, sempre que a súa contía exceda do 10 por 100 dos recursos ordinarios do orzamento. e) A solicitude e aceptación de toda clase de subvencións, acehgas ou axudas do Estado, Comunidade Autónoma, Deputación Provincial e outros organismos públicos ou entidades privadas, calquera que sexa o seu obxecto, que sexan de competencia plenaria, así como a solicitude ou aceptación de cesión de vehículos e outros bens a calquera das administracións ou organismos ou entidades antes mencionado, que sexan, igualmente, de competencia do Pleno. f) A aprobación de toda clase de convenios que, sendo de competencia plenaria, non afecten ou se refiran á organización ou xestión dos servizos públicos. A delegación estenderase a todos os asuntos comprendidos dentro das respectivas atribucións, e a todas as potestades legalmente posibles, conservando o pleno as facultades establecidas nos artigos 115, 116 e concordantes do ROF e demais normativa aplicable Conforme ao disposto no artigo 13.4 da Lei 30/1992, as resolucións administrativas que se adopten por delegación indicarán expresamente esta circunstancia e consideraranse dictadas polo órgano delegante. De acordo co establecido no artigo 115 c) do ROF, corresponderá á Xunta de Goberno Local a resolución dos recursos de reposición que poidan interpoñerse contra os actos dictados pola propia Xunta de Goberno Local en exercicio das atribucións delegadas. Oza-Cesuras, 22 de xullo de 2015 O ALCALDE-PRESIDENTE Asdo./ José Pablo González Cacheiro O Pleno da Corporación de Oza-Cesuras, en sesión extraordinaria celebrada o 13 de xullo de 2015, adoptou, entre outros, os seguintes acordos: Primeiro.- Determinar que o cargo de Alcalde-Presidente realice as súas funcións en réxime de dedicación exclusiva. Segundo.- Establecer, de acordo coa táboa recollida no art.75 bis da LBRL, como retribución bruta anual a cantidade de 45.000,00 €, que se percibirán en catorce pagas - doce correspondentes ás mesualidades naturais e as dúas restantes ás mesualidades de xuño e decembro - de 2.284,74 euros netos, aproximadamente, mensuais. Terceiro.- Determinar que a concelleira delegada Dª Mª Pilar Rilo Santos, realice as súas función en réxime de dedicación parcial, asignándolle unha retirbución bruta anual de 22.500,00 euros, que se percibirán en catorce pagas - doce correspondentes ás mesualidades naturais e as dúas restantes ás mesualidades de xuño e decembro - de 1.014,88 euros netos, aproximadamente, mensuais. A percepción desta retribución será incompatible coa de calquera outra retribución con cargo aos orzamentos das administracións públicas e dos entes, organismos ou empresas delas dependentes. A percepción de retribucións por desempeño do cargo don dedicación exclusiva é incompatible coa percepción de indemnizacións por asistencia a sesións do Pleno, da Xunta de Goberno Local, Comisións informativas, Comisión especial de contas e demáis órganos colexiados do Concello de Oza-Cesuras.“ Aprobar as seguintes dietas por asistencia a sesións de órganos colexiados: -Asistencia sesións do Pleno: 75 euros por sesión. -Asistencia sesións da Xunta de Goberno Local: 75 euros por sesión. -Asistencia sesións das Comisións Informativas ou de outros órganos municipais colexiados: 75 euros por sesión. Oza-Cesuras, 23 de xullo de 2015 O ALCALDE-PRESIDENTE Asdo./ José Pablo González Cacheiro